آوروپا بیرلیگی و بیرلشمیش میللت‌لر تشکیلاتی‌نین بلژیک‌ین پایتختی بروکسل‌ده تشکیل ائتدیگی سوریه کؤمک کونفرانسی باشلادی.
70  اؤلکه و بین الخالق تشکیلاتین نماینده‌سی‌نین قاتیلدیغی کونفرانسین رئاللاشدیریلدیغی آوروپا بیرلیگی شوراسینا گیریشده ائدیلن آچیقلاما‌لاردا، سوریه‌نین ایدلیب شهرین‌دکی شیمیایی سیلاح سالدیرینی گوندمه گلدی.
آوروپا بیرلیگی خاریجی علاقه‌لر و امنیت سیاستی یوکسک نماینده‌سی فدریکا موگرینی، سالدیری سونراسی سوریه‌دن گلن فوتوشکیل‌لرین بین الخالق توپلومو اولا‌راق بیرلشیلمسی‌نین اهمیتینی اورتایا قویدوغونو قید ائده‌رک، "شدته، ساواشا یئتر. سوریه‌لی‌لر، باریش و اؤلکه‌لرینی دموکراسی و حریت ایچینده یئنی‌دن قورماق ایستییر." دئدی.
بمت باش کاتیبی آنتونیو گوترس، بمت امنیت شوراسی‌نین بو گون توپلاناجاغینی و مسئول‌لارین حساب وئرمه‌سی‌نین طلب ائدیله‌جگینی قید ائده‌رک،
"دوننکی دهشت وئریجی حادثه‌لر، نه تأسف کی سوریه‌ده ساواشا گوناهلاری‌نین داوام ائتدیگینی و بین الخالق حقوقون تئز-تئز پوزولدوغونو گؤستریر." دئیه بیلدیرمیش‌دیر.
گوترس، بمت امنیت شوراسی‌نین مسئولیت‌لرینی یئرینه یئتیره جگیندن امین اولدوغونو ایفاده ائتدی.
اینگیلتره خاریجی ایشلر ناظیری بوریس جانسون، اللرینده، سوریه رژیمی و روسیانین مخالیف‌لری گوناهلان‌دیران آچیقلاما‌لارینی تصدیقله‌یه‌جک بیر معلومات اولمادیغینی ایفاده ائده‌رک، "دلیل‌لر، بونو، خالقینا قارشی بئله بیر باربار سالدیریدا قاداغان‌لی سیلاح‌لاری ایستیفاده ائدیلدیگی‌نین تامامیله فرقینده اولا‌راق اسد رژیمی‌نین ائتدیگینی اورتایا قویور. گوناهکارلارین بونون بدلینی اؤدمه‌سینی ایستییرم "دئدی. جانسون، بئله بیر حکومتین، سوریه خالقی اوزرینده هر هانسی قانونی بیر رهبرلیگه صاحب اولماغا داوام ائده بیلمیه‌جگینی ده قید ائتدی.
آلمانیا خاریجی ایشلر ناظیری سیگمار گابریل، بمت امنیت شوراسینا سالدیری‌دان اسد رژیمینی مسئول توتان بیر قرار پروژه‌‌سینی تقدیم ائدیلمه‌سینه دایر دانیشا‌راق،
"بمت امنیت شوراسی‌نین، بو گون بو زهرلی گاز دوسیاسییلا مشغول اولماسینی دوزگون گؤرمورم. روسیا‌دان بمت امنیت شوراسی‌نین قرارینا دستک وئرمه‌سینی، حادثه‌نی آراشدیرماسینی و ائدن‌لری مسئول توتماسینی ایستییریک." ایفاده‌سینی ایستیفاده ائتدی.
